CELEX: 32014R0757
Language: hu
Date: 2014-07-10 00:00:00
Title: A Bizottság 757/2014/EU végrehajtási rendelete ( 2014. július 10. ) egyes áruk Kombinált Nómenklatúra szerinti besorolásáról

15.7.2014   
            
            
               HU
            
            
               Az Európai Unió Hivatalos Lapja
            
            
               L 207/1
            
         A BIZOTTSÁG 757/2014/EU VÉGREHAJTÁSI RENDELETE
   (2014. július 10.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 10-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Körülbelül 22,5 × 16,5 × 5,5 cm méretű acéldoboz, melynek fala több mint 0,5 mm vastag és űrtartalma 50 l-nél kisebb. A doboz fedéllel rendelkezik, amely csuklópántokkal van rögzítve a dobozhoz, a csuklópántokkal szembeni oldalán pedig zárrendszer található. A doboznak a zárrendszer felőli oldalán található a doboz fogantyúja.
                  A doboz tetején és alján keksz- és rajzfilmbeli állatfigurák dombornyomott képei láthatók.
                  A doboz nem rendelkezik belső szerelvényekkel.
                  lásd az A és B fényképeket (1)
                  
               
               
                  7326 90 98
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 7326, a 7326 90 és a 7326 90 98 KN-kód szövege határozza meg.
                  Objektív jellemzői alapján, ideértve egyszerű belsejét és kis méretét is, a termék nem tekinthető 4202 vtsz. alá tartozó koffernek, diplomatatáskának vagy aktatáskának. A termék nincs speciálisan kialakítva vagy belsőleg felszerelve ahhoz, hogy bizonyos szerszámokat tartozékaikkal vagy azok nélkül tároljon (lásd még: a 4202 vtsz-hez tartozó Harmonizált Rendszer Magyarázata (HRM) harmadik bekezdését). A 4202 vtsz. alá történő sorolás ennélfogva kizárt.
                  Objektív jellemzői, nevezetesen azon elemek hiánya alapján, amelyek lehetővé teszik speciális fogyasztási cikkek megfelelő csomagolásaként való beazonosítását, a terméknek a 7310 vtsz. alá dobozként történő besorolása szintén kizárt (lásd még: a 7310 vtsz-hez tartozó HRM második bekezdését).
                  A terméket ezért a 7326 90 98 vtsz. alá, vasból és acélból készült más áruként kell besorolni.
               
            
         
      
                  
                     
               
               
                  
                     
               
            
                  A
               
               
                  B
               
            
         (1)  A képek csupán tájékoztató jellegűek.